**Dan planeta Zemlje**

Ususret Danu planeta Zemlje koji se obilježava 22. travnja, Škola se preko Erazmusovog+ projekta povezala s bregovskim Lovačkim društvom „Zec“ koje je 18.4.2021. organiziralo akciju pod nazivom „Zelena čistka“.

Ein Bild, das Gras, draußen, Himmel, stehend enthält.

Automatisch generierte Beschreibung

Lovci svake godine organiziraju čišćenje okoliša Koprivničkih Bregi i nevjerojatno je koliko svake godine nanovo nalaze po poljskim kanalima, šumarcima i potocima divlje odbačen raznovrstan otpad koji se mora izvlačiti iz poprilično neatraktivnih, vrlo često nepristupačnih lokacija obraslih šikarom i trnjem pa se onda tovari na traktorske prikolice kako bi se naposljetku i primjereno zbrinuo.

Ein Bild, das Gras, draußen, Himmel, geparkt enthält.

Automatisch generierte Beschreibung

Pitamo se na kojoj je razini svijest čovjeka i koja mu se priča odvija u glavi kada može baciti u šumu televizor ili WC školjku, plastične boce, tacne, vilice, cipele, gume, odjeću, staklo ili građevinski materijal koji sadrži otrovni azbest – mi smo u potoku našli azbestne ploče koje se inače bez naknade mogu dostaviti u obližnje reciklažno dvorište u količini ne većoj od 200 kg u šest uzastopnih mjeseci?

Ein Bild, das Gras, draußen, Himmel, Natur enthält.

Automatisch generierte Beschreibung

Posebno pohvaljujemo učenike sudionike ove akcije koji su istovremeno i nositelji Erazmusovog+ projekta kojem je polazište ekologija i održivi razvoj te sve ostale učenike OŠ Koprivnički Bregi koji su im se pridružili iako je bila nedjelja, iako je bilo jutro, iako je padala kiša i iako je bilo hladno (**Dominik Booz, Juraj Grabušić, Filip Marić, Izabela Hana Krapinec, Veronika-Tena Krapinec, Mia Krapinec, Luna Varga, Klaudia Krapinec, Nina Bogdan, Lucija Stanešić, Matija Šimunić, Josip Marić i Hana Kuhta.**) Oni su svojim primjerom pokazali kako se voli svoj zavičaj, domovina i kako se poštuje i štiti planet Zemlja od najvećih neprijatelja – nas ljudi.

Sanja Danček, prof.